== 1980'erne ==
Omkring 1980 opstod flere væsentlige strømninger, der alle i en eller anden form stod i gæld til punkens nybrud. [[Hardcore punk|Hardcore]]-punk betonede punkens aggressive elementer inspireret af [[Black Flag]] m.fl. [[Post punk]]en gav en mere eksperimenterende tilgang til genren, eksempelvis [[Hüsker Dü]], [[The Minutemen]] og [[Wire (band)|Wire]], mens college rocken og den [[alternativ rock|alternative rock]], med hovednavne som [[The Replacements (gruppe)|The Replacements]], [[The Pixies]], [[R.E.M.]], [[Sonic Youth]] og [[Dream Syndicate]] var inspireret af punkens simple sangstrukturer og energi, men også fandt inspiration i den enkle, melodiøse tradition fra [[The Beatles]], [[The Byrds]] – og de ikke særlig kendte [[Big Star]] – samt [[Neil Young]]s støjende guitareksperimenter. New Wave-musikken fra [[Elvis Costello]], [[The Cure]], [[Depeche Mode]], [[Erasure]], og [[The Smiths]] m.fl. var en mindre aggressiv musikgenre, der forenede punkens enkelhed med elementer af [[popmusik|pop]].
Musik